Listo de UNITED de mortoj de rifuĝintoj publikiĝis en la gazeto The Guardian
#000000
La gazeto The Guardian publikigas la tutan UNITED-liston de 34.361 mortoj de rifuĝintoj je la 20-a de junio, la Internacia Tago de Rifuĝinto.
#000001
Fortikaĵo Eŭropo estas preskaŭ nealirebla. Pluraj kontraktoj faritaj en la lastaj jaroj, kiel la interkonsento inter EU kaj Turkio aŭ pli lastatempe tiu inter Italio kaj Libio, kaj la konstruado de muroj kaj palisaroj, pli kaj pli fermadas vojojn al vivo en sekureco. Kiel lasta ŝanco, multaj homoj estas devigitaj elekti vojaĝon de vivo kaj morto tra la Mediteraneo. Tamen, plejparto de la Vivserĉantoj ne atingas la alian fankon de la Mediteraneo. Rifuĝintoj mortas de sufokiĝo en kamionoj, trairante riverojn kaj montojn, aŭ estas pafmortigitaj de gardistoj. Ili mortas pro la nehomaj kondiĉoj en arestejoj aŭ pro manko de kuracado, sinmortigas pro senesperiĝo, aŭ estas mortigitaj post deportiĝo al sia lando. Oni rifuzas al ili kaj protekton far niaj aŭtoritatoj kaj aliron al justico. Savboatoj estas blokitaj en la Mediteraneo dum semajnoj, dum iliaj pasaĝeroj provas travivi en nehomaj kondiĉoj, ĝis iu EU-ŝtato konsentas akcepti ilin en sian havenon, kiel okazis lastatempe kun la Aquarius-ŝipo. Kvankam ili aspektas tre diverse, ĉiuj tiuj mortoj rekte rezultas el militigo ĉe la landlimoj de EU, leĝoj pri azilo, arestpolitikoj kaj deportadoj.
#000004
Multaj naciaj registaroj en Eŭropo plidekstriĝis, kaj ŝanĝoj en la aziloleĝaro sekvas. Afganio estas nuntempe klasifkita kiel sekura lando por deportado de homoj, kaj samtempe oni konsilas al Eŭropaj civitanoj ne vojaĝi tien ĉar ĝi estas unu el la plej danĝeraj landoj en la mondo. Tiom klaraj kazoj de duobla mezuro daŭras kaj estas enskribitaj en leĝaro pri migrado en tuta Eŭropa Unio. La lastatempa interkonsento de Italio kun Libio kaǔzis fortajn lezojn al homaj rajtoj far la Libia margardistaro, kaj plialtigis la riskon ke rifuĝintoj iĝu viktimoj de homkomerco. Ĉiu homo havas la rajton serĉi sekuran vivlokon, kaj necesas ke la Eŭropa Unio konstruu sekuran aliron kaj homecan traktadon de tiuj, kiuj serĉas rifuĝon en Eŭropo. Ni postulas ke morto per politiko ĉesu kaj ke ĉiuj membroŝtatoj certigu sekurecon kaj dignon por ĉiuj kiel nepran minimumon de homaj rajtoj.
#000005